Cabaret
Store norske leksikon,Kunst og estetikk,Musikk,Musikaler
Cabaret er en musikal med musikk av John Kander, libretto av Joe Masteroff og sangtekster av Fred Ebb, og med handlingen lagt til en kabaret i Berlin i 1930-årene. Musikalen er bygget på skuespillet I Am A Camera av John Van Druten fra 1951 (filmatisert i 1955), som igjen er en dramatisering av Christopher Isherwoods fortellinger Mr. Norris Changes Trains (1935) og Goodbye to Berlin (1939).
Det mest kjente nummeret er Willkommen, Bienvenue, Welcome. Sangene Mein Herr, Maybe This Time og Money, Money ble skrevet til filmversjonen, men tas ofte med i teateroppsetninger. Cabaret fikk sin premiere i 1966, og ble første gang spilt i Norge i 1968, på Oslo Nye Teater.Filmatiseringen fra 1972 ble en stor kinosuksess, og ble belønnet med Oscarpriser til blant annet Bob Fosse (regi), Liza Minnelli (beste kvinnelige hovedrolle) og Joel Grey (beste mannlige birolle). Les mer i Store norske leksikon musikaler Fred Ebb Eksterne lenker Internet Broadway Database om Cabaret